MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK
…../2013.(VI. …..)

önkormányzati rendelete

a települési szilárd hulladékkal összefüggő tevékenységről és a szervezett közszolgáltatás kötelező igénybevételéről szóló 26/2008.(XII.12.) önkormányzati rendelet módosításáról

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott jogalkotói hatáskörében eljárva, valamint a hulladékról szóló 2012. évi CLXXXV. törvény (továbbiakban: Ht.) 35. §- ában kapott felhatalmazás alapján a települési szilárd hulladékkal összefüggő tevékenységről és a szervezett közszolgáltatás kötelező igénybevételéről szóló 26/2008.(XII.12.) önkormányzati rendeletet (továbbiakban: Rendelet) az alábbiak szerint módosítja:

1. §

A Rendelet 3. § (4) bekezdése helyébe a következő rendelkezés lép
3. § (4) Ártalmatlanítás
minden olyan kezelési művelet, amely nem hasznosítás; a művelet abban az esetben is ártalmatlanítás, ha az a másodlagos jelleggel anyag- vagy energiakinyerést eredményez,az ártalmatlanítási műveletek nem kimerítő listáját a Ht. 2. melléklete tartalmazza.
 A Rendelet 3. § (5) bekezdésében  „a Hg. Tv.2. számú” szövegrész helyébe
„a Ht. 1. számú” szövegrész kerül.
2. §
A Rendelet 4. § (2) bekezdésében a „REMONDIS KFT” szövegrész helyébe a 
„Kun Hulladék Kft.” szövegrész kerül.  
3. §
A Rendelet 5. § (1)  a) pontjának következő szövegrésze hatályát  veszti.
„ a kijelölt hulladéklerakó telepre, amely a Tiszazugi Regionális Hulladéklerakó, Szelevény, üzemeltetője: REMONDIS KFT” 

4. §
A Rendelet 7. § (1) – (2) bekezdés hatályát veszti.

5. §

A Rendelet  1. számú melléklete hatályát veszti.

6. §
Záró rendelkezés
E rendelet a kihirdetését követő napon lép hatályba, és a hatályba lépését követő napon hatályát  veszti.

Martfű, 2013. június

Készítette: Baloghné Juhász Erzsébet

                 Városfejlesztési és üzemeltetési iroda vezető

Látta: Szász Éva

          jegyző

ELŐZETES HATÁSVIZSGÁLAT

a jogalkotásról szóló 2010.évi CXXX. törvény 17. § (1) bekezdése alapján

A rendelet címe: A települési szilárd hulladékkal összefüggő tevékenységről és a szervezett közszolgáltatás kötelező igénybevételéről szóló 26/2008. (XII.12.) Ö. rendelet módosításáról
Társadalmi-gazdasági hatása: nincs

Költségvetési hatása: nincs
Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs

A rendelet módosításának szükségessége: A Magyarország helyi önkormányzatairól szóló 2011. évi CLXXXIX. törvény és a hulladékról szóló 2012. évi CLXXXV. törvény rendelkezéseinek történő megfeleltetést a helyi rendeletben el kell végezzük.
A közszolgáltató névváltozását a rendeletben át kell vezetni. 

A rendelet alkalmazásához szükséges feltételek:  

· személyi:   biztosított

· szervezeti: biztosított
· tárgyi:       biztosított

· pénzügyi: nem szükséges

ÁLTALÁNOS INDOKOLÁS

a települési szilárd hulladékkal összefüggő tevékenységről és a szervezett közszolgáltatás kötelező igénybevételéről szóló 26/2008. (XII.12.) Ö. rendelet módosításáról

A Magyarország helyi önkormányzatairól szóló 2011. évi CLXXXIX. törvény, a hulladékról szóló 2012. évi CLXXXV. törvény  hatályba lépésével, az egyes helyi közszolgáltatások kötelező igénybevételéről szóló 1995. évi XLII. törvény hatályon kívül helyezésével, valamint  Martfű város területén a települési szilárd hulladékkal kapcsolatos kötelező közszolgáltatási feladatokat ellátó Remondis Kft. névváltoztatása miatt szükséges a rendelet módosítása, a jogszabályi változások átvezetése.

RÉSZLETES INDOKOLÁS

a települési szilárd hulladékkal összefüggő tevékenységről és a szervezett közszolgáltatás kötelező igénybevételéről szóló 26/2008. (XII.12.) Ö. rendelet módosításáról

1. §- hoz
A Rendelet 3. § (4) Ártalmatlanítás:

„a hulladék okozta környezetterhelés csökkentése, környezetet veszélyeztető, szennyező, károsító hatásának megszüntetése, kizárása – a környezet elemeitől történő elszigeteléssel vagy anyagi minőségének megváltoztatásával – a Hg.tv. 3. számú mellékletében felsorolt eljárások valamelyikének alkalmazásával;”szöveg helyére a 

„minden olyan kezelési művelet, amely nem hasznosítás; a művelet abban az esetben is ártalmatlanítás, ha az a másodlagos jelleggel anyag- vagy energiakinyerést eredményez, az ártalmatlanítási műveletek nem kimerítő listáját a Ht. 2. melléklete tartalmazza” szöveg kerül.

A Rendelet 3. § (5) bekezdésében  „a Hg.tv. 2. számú” szöveg helyére „a Ht. 1. „ szöveg kerül.
2. §- hoz

      A Rendelet 4 § (2) bekezdésében a

 „REMONDIS KFT „ szöveg helyébe „Kun Hulladék Kft.” szövegrész kerül.
A szolgáltató 2013. április 22. napján a cégbíróságon új cégnevet jegyeztetett be, 2013. április 1- re visszamenőleges hatállyal.  
3. §- hoz 
      A Rendelet 5. § (1)  a) pontjának következő szövegrésze hatályát  veszti.

      „a kijelölt hulladéklerakó telepre, amely Tiszazugi Regionális Hulladéklerakó, Szelevény, üzemeltetője: REMONDIS KFT. „
      A telep üzemeltetését 2013. január 1-től nem a Remondis Kft. végzi


4. § -hoz
A Rendelet 7. § (1)
„Az ingatlantulajdonos a lakossági közszolgáltatás ellátásáért köteles az e rendelet 1. számú melléklete szerinti díjat megfizetni. 

A díjat a képviselő-testület évente felülvizsgálja.” A szöveg hatályon kívül helyezése szükséges.  
 A Ht. rendelkezései  értelmében  a közszolgáltató 2013. január 1-étől  4,2 %-kal jogosult a díjak emelésére. Az önkormányzatnak nincs ármegállapító hatásköre.

A Rendelet 7. § (2) 

 „Az e rendelet 1. számú mellékletében megállapított közszolgáltatási díj kizárólag a lakosságra vonatkozik. Gazdálkodó és egyéb szervek esetén a külön szerződés alapján a szolgáltatóval kötött megállapodás szerint köteles a fizetést teljesíteni.” .   
A Ht. rendelkezései  értelmében a szöveg hatályon kívül helyezése szükséges.   

5. §- hoz
A Rendelet 1. számú melléklet a 26/2008.(XII.12.) Kt. rendelethez

A Ht. rendelkezései  értelmében, az önkormányzatnak nincs ármegállapító hatásköre,

a szöveg hatályon kívül helyezése szükséges.   

Martfű, 2013. június 19. 

 Dr. Kiss Edit                                                                         Szász Éva 

